open-index/open-wikipedia-markdown huggingface dataset:
ההרפתקאות הגדולות ביותר: סיפורי התנ"ך

**ההרפתקאות הגדולות ביותר: סיפורי התנ"ך** (באנגלית: **The Greatest Adventure: Stories from the Bible**) היא סדרת אנימציה אמריקאית משנת 1985 שהופצה ישירות לווידאו מסוגת אקשן, דרמה והרפתקאות. הסדרה הופקה על ידי חברת "האנה-ברברה" ובוימה על ידי דון לוסק וריי פטרסון ששימש כבמאי פיקוח.

הסדרה מספרת על שלושה הרפתקנים בשם ארז (במקור דרק), מרגו ורוני (במקור מוקי) אשר נתקלים בדלת עתיקה המתגלה כממד לתקופות שונות בזמן. בכל פרק החבורה נשלחת לאירועים שונים מתקופות התנ"ך והברית החדשה.

הסדרה הופצה בקלטות וידאו במדינות שונות על ידי חברת "Sparrow-Star Song" ודובבה בהתאם. בארצות הברית הסדרה הופצה החל מה-26 באפריל 1985 עד ה-19 באוגוסט 1992. בישראל הסדרה הופצה בקלטות וידאו בדיבוב לעברית בתחילת שנות התשעים, אך דובבו רק ששת הפרקים הראשונים, וזאת מכיוון שהחל מהפרק השביעי מוצגים בחלק מהקלטות סיפורים מהברית חדשה. יחד עם זאת גם סיפורים מהתנ"ך שהופקו לאחר הפרק השישי לא דובבו לעברית.

לסדרה הופקה עונה בודדה בעלת 13 פרקים באורך 25–30 דקות.

## תקציר העלילה
ארז ומרגו הם שני ארכאולוגים צעירים הנמצאים בחפירה בליווי חברם הנווד, רוני. במהלך החפירות החבורה נתקלת בדלת עתיקה המתגלה כממד לתקופות שונות בזמן. בכל פרק החבורה נשלחת לאירועים שונים מתקופות התנ"ך והברית החדשה.

פרקי הסדרה מוצגים בסדר לא כרונולוגי. לרוב החבורה מתקשרת עם הדמויות הראשיות מכל סיפור, אך היא לא משפיעה עליהם כדי לא לשנות אל העלילה. לדוגמה בפרק העוסק בשמשון ודלילה, החבורה פעלה להזהיר את שמשון מדלילה, אך איחרו את המועד במספר דקות. הסיפור היחידי בו הקבוצה לא לקחה חלק פעיל באירועים ורק שמעו עליו ממספר חיצוני, הוא סיפור גן העדן, שכן לא היה יכול להיות שם אדם נוסף מלבד אדם וחוה.

בין הסיפורים הנוספים שאפשר למצוא בסדרה הם דניאל בגוב האריות, יהושע וחומות יריחו, תיבת נח, דוד וגוליית ומשה.

## דמויות ומדבבים מקוריים
### דמויות ראשיות
* **דרלין קאר** - מרגו
* **טרי מקגוברן** - ארז (במקור דרק), בין השנים 1985 - 1989
* **דריל היקמן** - ארז (במקור דרק), בין השנים 1989 - 1992
* **רוב פאולסן** - רוני (במקור מוקי)
* **מיכאל ריי** - מספר כותרות הפרקים

### דמויות משניות

## הפקה והפצה
את הרעיון לסדרה הגה בהתחלה המייסד המשותף של חברת "האנה-ברברה", ג'וסף ברברה, כשבע עשרה שנים לפני הפקתה, אך הוא התקשה להשיג תמיכה בפרויקט. בסופו של דבר, חברת האם של "האנה-ברברה", "Taft Broadcasting", הסכימה לספק מימון לסדרה שהפרק הראשון שלה יצא בשנת 1985. בשנת 1991 חברת "Turner Entertainment" רכשה את החברה, ולכן היא המשיכה להפיק אותה. חברת "Sparrow-Star Song" סייעה בהפצת כל פרקי הסדרה ב-VHS, פרק אחד לכל קלטת. חמישה פרקים של סדרה הופצו ב-DVD בשנת 2006.

בישראל, הופצה הסדרה בקלטות וידאו בדיבוב לעברית בתחילת שנות התשעים, אך דובבו רק ששת הפרקים הראשונים. ככל הנראה מהסיבה שהחל מהפרק השביעי מציגה הסדרה סיפורים מהברית החדשה.

## פרקים

## ראו גם
* סופרבוק

## קישורים חיצוניים

קטגוריה:סדרות הנפשה אמריקאיות
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנת 1985
קטגוריה:האנה-ברברה
קטגוריה:המקרא בתרבות ובאמנות
יחסי אורוגוואי–הוותיקן

**יחסי אורוגוואי–הוותיקן** הם היחסים שבין **[[אורוגוואי|הרפובליקה המזרחית של אורוגוואי]]** ל**[[הוותיקן|מדינת קריית הוותיקן]]**.

## היסטוריה
היחסים הרשמיים בין המדינות החלו כבר בשנת 1856.

האפיפיור יוחנן פאולוס השני ביקר פעמיים באורוגוואי, בשנת 1987 ובשנת 1988.

ביוני 2013 ביקר נשיא אורוגוואי חוסה מוחיקה את האפיפיור פרנציסקוס במדינת הוותיקן.

## ייצוג דיפלומטי
לאורוגוואי יש שגרירות במדינת הוותיקן.

למדינת הוותיקן יש שגרירות במונטווידאו.

## קישורים חיצוניים

* רשימת שגרירי הוותיקן באורוגוואי

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אורוגוואי–אנגולה

**יחסי אורוגוואי–אנגולה** הם היחסים שבין **[[אורוגוואי|הרפובליקה המזרחית של אורוגוואי]]** ל**[[אנגולה|רפובליקת אנגולה]]**.

## היסטוריה
בשנת 2003 חתמו שתי המדינות על הסכם דו צדדי טכני, מדעי, תרבותי וכלכלי. במהלך תחילת שנות האלפיים היקף הסחר בין שתי המדינות היה קטן, אך הוא גדל כאשר אורוגוואי החלה לקנות נפט ומכרה דגים, אורז, בקר ועוד סחורות לאנגולה. לשכת המסחר האורוגוואי-אפריקאית, המכסה את הסחר בין אורוגוואי למדינות אפריקה, אחראית גם על הסחר בין אורוגוואי לאנגולה.

שתי המדינות חברות בארגון ה-"G77".

## ייצוג דיפלומטי
לאורוגוואי שגרירות בלואנדה.

לאנגולה יש שגרירות בברזיליה, המשמשת גם כשגרירות באורוגוואי.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי קוריאה הצפונית – רואנדה

**יחסי קוריאה הצפונית–רואנדה** הם היחסים שבין **[[קוריאה הצפונית|הרפובליקה הדמוקרטית העממית של קוריאה]]** ל**[[רואנדה|רפובליקת רואנדה]]**.

## היסטוריה
במהלך המלחמה הקרה, מרבית הממשלות ברואנדה היו אנטי-קומוניסטיות, אך למרות זאת ממשלת קוריאה הצפונית שמרה על יחסי ידידות עם רואנדה וסיפקה לה סיוע התפתחותי. אחת הדוגמאות לכך היא פריסת צוות צפון קוריאני בשנת 1978 ו-1979, כדי לסייע בהקמת בריכות דגים לגידול קרפיון אסייתי ברואנדה.

בשנות ה-80, חלק מחברי החזית הפטריוטית של רואנדה אומנו על ידי חיילים צפון-קוריאנים בעת שהתאמנו יחד עם צבא אוגנדה.

כשניצח פול קגאמה בבחירות לנשיאות רואנדה בשנת 2010, פרסמה ממשלת קוריאה הצפונית הודעת ברכה על ניצחונו.

במוזיאון הידידות הבינלאומית שבקוריאה הצפונית מוצגות לראווה מספר גדול של חרבות וחניתות עתיקות מרואנדה, שהובאו לשליטי קוריאה הצפונית במהלך השנים.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי פינלנד–קניה

**יחסי פינלנד–קניה** הם היחסים שבין **[[פינלנד|רפובליקת פינלנד]]** ל**[[קניה|רפובליקת קניה]]**.

## היסטוריה
פינלנד הכירה בקניה ב-13 בדצמבר 1963. שתי המדינות כוננו יחסים דיפלומטיים ב-14 ביוני 1965.

## היקף הסחר
בשנת 2014 סך הסיוע בפיתוח שהשקיעה פינלנד בקניה עמד על 13.9 מיליון אירו.

בשנת 2013 היקף הסחר בין פינלנד לקניה עמד על 35 מיליון אירו. קניה ייצאה סחורות בשווי 17 מיליון אירו לפינלנד ופינלנד ייצאה סחורות בשווי 18 מיליון אירו לקניה. קניה ייצאה בעיקר מוצרי גננות, תה וקפה, ופינלנד ייצאה בעיקר טכנולוגיות תקשורת מידע וציוד תחנות כוח.

בשנת 2014 חתמו שתי המדינות על חוזה מיסוי כפול לקידום סחר והשקעות.

בשנת 2013 ביקרו בקניה כ-2,000 פינים, בעוד שהקהילה הקנייתית בפינלנד מונה כ-700 קנייתים.

## ייצוג דיפלומטי
לפינלנד יש שגרירות בניירובי וקונסוליית כבוד במומבסה.

קניה מיוצגת בפינלנד על ידי השגריר המוצב בסטוקהולם שבשוודיה.

## הערות שוליים

קטגוריה:ערכים ללא קטגוריות פיזיות - יחסי חוץ
אן לי

**אן לי** (באנגלית: **Ann Lee**; נולדה ב-12 בנובמבר 1967 בשם **אנרלי אמה גורדון**), היא זמרת יורודאנס בריטית-איטלקית, שכיכבה כזמרת הראשית בלהיטי יורודאנס רבים במהלך שנות ה-90 של המאה ה-20. היא ידועה בעיקר בזכות להיטה "" משנת 1999.

## ביוגרפיה

לאחר שעברה להתגורר באיטליה בסוף שנות ה-80, התגלתה לי על ידי ציד כישרונות. בעקבות כך שימשה כזמרת הראשית בשירי יורודאנס, בהם כיכבה תחת שמות במה שונים, בהם, "Anne", "DJ Space'C", "Lolita", "A Kay BJ", "Alex", "Wienna" ו-"TH Express". בנוסף לכך היא הייתה שותפה גם בהפקת מספר סינגלים בז'אנר היורוביט עם חברת ההקלטות האיטלקית  תחת השמות "Annerley Gordon" ו"Annalise". גורדון זכתה לקרדיט כאחד מהיוצרים של הקומפוזיציה של השיר "The Rhythm of the Night", אשר הופק על ידי חברת התקליטים DWA על ידי ההרכב המוזיקלי האיטלקי קורונה.

סינגל הסולו הראשון של אן לי היה "" יצא במקור לשווקים בשנת 1998 תחת שם הבמה "Ann Lee". הסינגל יצא במהדורה מחודשת בתחילת 1999, וגרסה זו כיכבה בצמרת המצעדים באוסטריה, צרפת, גרמניה, איטליה, הולנד, נורווגיה, דנמרק אוסטרליה וניו זילנד. הסינגל הגיע למקום השני במצעד הבריטי, מולדתה של לי. השיר זכה בהמשך להצלחה נוספת, כאשר נעשה בו שימוש בפסקול הסרט "Head over Heels"  משנת 2001.

הסינגל השני של אן לי, "Voices", לא הצליח לשחזר את ההצלחה של הסינגל הראשון שלה, על אף שהצליח להגיע למצעד ה- שלצ'כיה, דנמרק וספרד, ולמצעד ה- בבריטניה.

בשנת 2007 הוציאה אן לי אלבום אולפן חדש בשם "So Alive", שכלל את הסינגל "Catches Your Love".

בשנת 2009 הוציאה לי סינגל חדש, "", אותו הפיקה עם חברת ההקלטות Off Limits.

## דיסקוגרפיה
### אלבומי אולפן
* 1999: *Dreams*
* 2007: *So Alive*

### סינגלים
* 1999: **'
* 1999: ''Voices''
* 2000: ''Ring My Bell''
* 2001: ''So Deep''
* 2007: ''No No No''
* 2007: **'
* 2009: **

## קישורים חיצוניים
* 

קטגוריה:זמרות בריטיות
קטגוריה:זמרים בריטים
קטגוריה:בריטיות שנולדו ב-1967
קטגוריה:בריטים שנולדו ב-1967
העבודה-גשר

**העבודה–גשר** הייתה רשימה משותפת למפלגות העבודה וגשר לבחירות לכנסת העשרים ושתיים. הרשימה דגלה בסוציאל-דמוקרטיה ובמיסוי פרוגרסיבי והייתה בעלת מצע חברתי-כלכלי ברובו.

## הקמה
ב-18 ביולי 2019 הודיעו עמיר פרץ, יושב ראש העבודה, ואורלי לוי-אבקסיס, יושבת ראש גשר, על ריצה משותפת בבחירות. פרץ החליט כי הרשימה לא תתאחד עם מפלגות נוספות. בנוסף הודיע שלא יצטרף לממשלת נתניהו ושימליץ לנשיא על בני גנץ כמועמד להרכבת הממשלה.

סתיו שפיר פרשה ממפלגת העבודה והצטרפה לרשימת המחנה הדמוקרטי כיו"ר רשימת התנועה הירוקה, לצד יעל כהן פארן. גם יפעת ביטון מגשר עזבה למפלגת ישראל דמוקרטית. חברי הכנסת שלי יחימוביץ', אבי גבאי וטל רוסו הודיעו שיפרשו מפעילות פוליטית.

באוגוסט 2019 גילח עמיר פרץ את שפמו לאחר 47 שנים. הוא הסביר שעשה זאת כדי להבהיר שמפלגתו ומפלגת גשר בראשות אורלי לוי לא ישבו יחד עם נתניהו בממשלה בשום מצב: "החלטתי להסיר את השפם כדי שכל עם ישראל יבין בדיוק מה שאני אומר ויוכל לקרוא את שפתיי – לא אשב עם ביבי".

בבחירות לכנסת ה-22 זכתה הרשימה בשישה מנדטים.

ב-13 בינואר לקראת הבחירות לכנסת ה-23, החליטה העבודה-גשר לרוץ ברשימה משותפת יחד עם מרצ. הרשימות קבעו כי יפרדו לסיעות נפרדות, מיד לאחר הבחירות לכן מדובר כבלוק טכני בלבד. עמיר פרץ ואורלי לוי-אבקסיס מוקמו במקומות הראשון והשני בהתאמה בבלוק המשותף, כאשר שאר חברי מרצ והעבודה משולבים בעשיריה הראשונה כזוגות באופן שווה. הרשימה המשותפת רצה עם הפתק "אמת".

מיד אחרי הבחירות ועל רקע מחלוקת סביב האפשרות של ממשלת מיעוט בתמיכת הרשימה המשותפת, התפצלה גשר לסיעה נפרדת, ובכך שיתוף הפעולה חדל להתקיים.

## עקרונות
מצע הרשימה הוא חברתי-כלכלי ברובו והיא דוגלת בערכי שמאל חברתיים מובהקים בתחומי הדיור, הכלכלה, הבריאות והחינוך. הרשימה מציעה מתן סיוע לשכבות החלשות וחיזוק הפריפריה. במישור המדיני-ביטחוני הסיעה מאמינה בפתרון שתי המדינות.

## תוצאות בחירות

## חברי כנסת

רשימת חברי המפלגה אשר נבחרו ונכנסו לכנסת העשרים ושתיים:
**מקרא:** , 
# עמיר פרץ
# אורלי לוי-אבקסיס
# איציק שמולי
# מרב מיכאלי
# עמר בר-לב
# רויטל סויד

## קישורים חיצוניים
* 
* 

## הערות שוליים

קטגוריה:מפלגת העבודה
קטגוריה:ישראל: מפלגות
קטגוריה:מפלגות ציוניות
קטגוריה:2019 בפוליטיקה הישראלית
קטגוריה:סיעות בכנסת
קטגוריה:הבחירות לכנסת העשרים ושתיים
יחסי אוסטרליה – איחוד האמירויות הערביות

**יחסי אוסטרליה–איחוד האמירויות הערביות** (באנגלית: **Australia–United Arab Emirates relations**, בערבית: **العلاقات الأسترالية الإماراتية**) הם היחסים בין **[[אוסטרליה|הקהילייה של אוסטרליה]]** ובין **[[איחוד האמירויות הערביות]]**.

## היסטוריה
בפברואר 2010 ערך שייח' עבדאללה בן זייד אל נהיאן, שר החוץ של איחוד האמירויות הערביות, ביקור רשמי ראשון באוסטרליה. במהלך הסיור נחתם זיכרון דברים על הקמת ועדה משותפת לעניינים קונסולריים על ידי נהיאן ושר החוץ האוסטרלי סטיבן סמית'.

## סחר
איחוד האמירויות הערביות מזוהה על ידי אוסטרליה כשוק הגדול ביותר שלה באזור המפרץ הפרסי. נכון לשנים 2008–2009, היקף הסחר בין המדינות הוערך ב-5.5 מיליארד דולר. מתוכם, היצוא האוסטרלי לאיחוד האמירויות היה 3.6 מיליארד דולר, בעוד שהייצוא של האיחוד האמירויות לאוסטרליה היה 1.9 מיליארד דולר (כשרובו הוא יבוא נפט גולמי בשווי של 1.7 מיליארד דולר).

## ייצוג דיפלומטי
לאוסטרליה יש שגרירות באבו דאבי וקונסוליית כללית בדובאי.

לאיחוד האמירויות הערביות יש שגרירות בקנברה.

## קישורים חיצוניים

* המועצה ליחסי אוסטרליה-הערבים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוסטרליה–קניה

**יחסי אוסטרליה–קניה** הם היחסים שבין **[[אוסטרליה|הקהילייה של אוסטרליה]]** ל**[[קניה|רפובליקת קניה]]**.

## היסטוריה
שיתוף הפעולה בין המדינות היה חזק תמיד, בעיקר בשל העובדה ששתי המדינות היו שייכות לחבר העמים הבריטי. שתי המדינות גם משתייכות לאיגוד שפת האוקיינוס ההודי. במאי 2012 נפגשו שר החוץ הקנייתי והנציב העליון האוסטרלי.

## ייצוג דיפלומטי
לאוסטרליה יש נציבות עליונה בניירובי.

לקניה יש נציבות עליונה בקנברה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ישראל–מוזמביק

**יחסי ישראל–מוזמביק** הם היחסים בין ישראל למוזמביק. בין המדינות מתקיימים יחסים דיפלומטיים, פוליטיים, צבאיים, מסחריים, כלכליים ותרבותיים.

לישראל אין שגרירות במוזמביק, אך היא מיוצגת על ידי שגריר שאינו תושב מלואנדה, בירת אנגולה.

## היסטוריה
היחסים בין המדינות הוקמו לראשונה ביולי 1993 בטקס בבניין האו"ם. ההסכם נחתם על ידי שגריר ישראל באו"ם גד יעקובי ומקבילו המוזמבי פדרו קומיסאריו אפונסו.

במרץ 2016 ביקר ראש הנציבות הפרלמנטרית לחוק החוקתי אדסון מקוצ'ואה בירושלים במסגרת ועידת ישראל ואפריקה: פוליטיקה ומנהיגות. את הכנס ארגן משרד החוץ הישראלי, מכון המחקר. ג' טרומן, האוניברסיטה העברית בירושלים והמרכז האפריקאי לשלום ודמוקרטיה. משלחת של פקידים מוזמביקאים ביקרה בישראל בחודש שלאחר מכן. הם קיימו שיחות על ניהול משק המים, חקלאות ומטאורולוגיה.

בשנת 2017 הארגון המוזמביקאי "ידידי ישראל הנוצרים של מוזמביק" התאמץ ברמה הממשלתית לפתוח שגרירות ישראלית ישירה למפוטו ושגרירות מוזמביקית במדינת ישראל.

באוקטובר 2018 זכתה חברת Mottech Water Solutions Ltd הישראלית במכרז להתקנת מערכת השקיה אלחוטית במוזמביק. לפני כן, מוטק עבדה על פרויקטים דומים בדרום אפריקה מזה 10 שנים.

במרץ 2019 סייעה ממשלת ישראל למוזמביק שנפגעה בציקלון אידאי. ישראל שלחה סיוע הומניטרי למוזמביק, כולל מערכות לטיפול במים.

## יהודים במוזמביק
באמצע שנות התשעים הקהילה היהודית במדינה הייתה קטנה ביותר, אולם בית כנסת נשמר במפוטו.

## מוזמביקנים בישראל
הכדורגלן מוזמביקני ז'ניטו  חי בישראל ושיחק במועדון הכדורגל סקציה נס ציונה בשנים 2010–2011.

## הערות שוליים

קטגוריה:ערכים ללא קטגוריות פיזיות - יחסי חוץ
קטגוריה:יחסי אפריקה–ישראל לפי מדינה
נוקיה 208

**נוקיה 208** הוא טלפון סלולרי מתוצרת נוקיה. הדגם הושק לראשונה באפריל 2013 יחד עם נוקיה 207.

## מפרט טכני
המכשיר מעוצב כמו מכשירים אחרים בדור שלפני הסמרטפון, והוא כולל לוח מקשים ומסך TFT LCD בגודל 2.4 אינץ' ברוזולוציה של 240X320. המכשיר כולל מצלמה ללא מבזק, ברזולוציה של 1.3 מגה פיקסל.

## הכשרת המכשיר
מכשירים רבים מדגם זה 'הוכשרו' על ידי ועדת הרבנים לענייני תקשורת לשמש כטלפון כשר, על ידי הסרת המצלמה, הסרת האפשרות לשליחת מסרונים, הסרת האפשרות לבלוטות' במצב גלוי, חסימת האפשרות להכנסת כרטיס זיכרון ושינויים נוספים בחומרה ובתוכנה. המכשיר נפוץ במגזר החרדי בישראל.

## קישורים חיצוניים

* 
קטגוריה:מכשירים שהושקו ב-2013
קטגוריה:טלפונים סלולריים כשרים
קטגוריה:טלפונים סלולריים של נוקיה
חוף אואטס

**חוף אואטס** (באנגלית: **Oates Coast**) הוא חוף ארץ אואטס שבאנטארקטיקה (חלק מהטריטוריה האנטארקטית האוסטרלית).

חוף אואטס הוא מקטע החוף שבין כף הדסון (שבחצי האי מוסון) וכף ויליאמס.

## היסטוריה
### גילוי האזור
אזור ארץ אואטס נצפתה לראשונה בפברואר 1911, על ידי סגן הארי פנל, מהצי המלכותי הבריטי, מפקד ה"טרה נובה" - ספינת המחקר של משלחת טרה נובה, שחקרה את אנטארקטיקה בין השנים 1913–1910.

האזור מופה על ידי המשלחת האנטארקטית הלאומית הבריטית (שחקרה את אנטארקטיקה בין השנים 1913 - 1910), ולאחר מכן אזור חוף ארץ אואטס צולם על ידי צי ארצות הברית במסגרת מבצע קפיצה לגובה בין השנים 1947–1946, וכן על ידי המשלחת האנטארקטית הסובייטית (בשנת 1958), משלחת החקר האנטארקטית הלאומית האוסטרלית (בשנים 1959, 1961, 1962), על ידי צי ארצות הברית בשנים 1962–1960 ולבסוף על ידי הסקר הגאולוגי של ארצות הברית בשנים 1964–1963.

### מקור השם
ארץ אואטס נקראת על שמו של לורנס אוטס.

קבוצתו של רוברט פלקון סקוט נתקלה בתנאים קשים באופן קיצוני במסעם חזרה מהקוטב הדרומי, בעיקר עקב מזג אוויר גרוע במידה בלתי מצויה, אספקת מזון ירודה, חבלות שנגרמו בנפילות, והשפעות הצפדינה וכוויות הקור, שחברו יחד להאט את התקדמותם. ב-17 בפברואר 1912, סמוך לרגלי קרחון בירדמור, מת אדגר אוונס (חבר המשלחת), כנראה, לדעת חבריו, כתוצאה מפגיעת ראש בנפילה אל תוך בקע כמה ימים קודם לכן. רגליו של אוטס נפגעו מכוויות קור קשות וייתכן (אם כי לא הוכח) שפצע המלחמה שלו נפתח מחדש בגלל השפעות הצפדינה. אין ספק שהוא נחלש והלך בקצב מהיר יותר מחבריו. ברישום ביומנו מיום 5 במרץ כתב סקוט "רגליו של אוטס במצב נורא... החייל המסכן כמעט גמור." התקדמותו האיטית יותר של אוטס, שיתר השלושה מיאנו להפקירו מאחור, גרמה לקבוצה לפגר בלוח הזמנים. בממוצע של 105 ק"מ בין תחנות המזון שהונחו מראש ומלאי של שבוע בלבד של מזון ודלק שסיפקה כל תחנה, נדרשה הקבוצה לקיים מכסת צעידה של למעלה מ-14 ק"מ ביום כדי להצטייד במנות מספיקות למסע 640 הק"מ האחרונים של מסעם חזרה על פני חומת הקרח רוס. אלא שמספר זה היה המיטב שהצליחו להגיע אליו בכל יום נתון והוא הלך והצטמצם לעיתים לכ- 4.8 ק"מ ביום בגלל מצבו המחמיר של אוטס. ב-15 במרץ אמר אוטס לחבריו, שאיננו יכול להמשיך והציע להם להניחו בשק השינה שלו. הם סירבו. הוא הצליח לגרור את עצמו עוד כמה קילומטרים אותו יום אבל מצבו החריף במשך לילה.

בבוקר ה-16 במרץ הקיץ אוטס משנתו וידע, כי עליו להקריב את עצמו כדי לתת לאחרים סיכוי להינצל. סקוט כתב, שאוטס אמר להם, "אני רק יוצא החוצה ואולי אתעכב זמן מה", ויצא, חוסך מעצמו את הכאב והמאמץ של נעילת מגפיו. הוא יצא מן האוהל אל תוך סופת השלג בקור של 40°- צלזיוס, אל מותו.

## קישורים חיצוניים
* חוף אואטס באתר הסקר הגאולוגי של ארצות הברית
* חוף אואטס באתר הגאזט האנטארקטי המשווה SCAR של ממשלת אוסטרליה

## הערות שוליים

אואטס
אואטס
קטגוריה:ארץ אואטס
יחסי הונגריה–רוסיה

שמאל|ממוזער| שגרירות הונגריה במוסקבה
**יחסי הונגריה–רוסיה** הם יחסי החוץ הדו-צדדיים בין המדינות הונגריה ורוסיה. לאחר מלחמת העולם השנייה הפכו הונגריה וברית המועצות לבעלות ברית כלכליות וצבאיות; שניהם חתמו על ברית ורשה. היחסים בין שתי המדינות נפגעו בשנת 1956 בגלל ההתערבות הסובייטית במהפכה שהתרחשה בהונגריה. עם זאת, שתי המדינות כוננו קשרים דיפלומטיים מחדש לאחר התפרקות ברית המועצות.

להונגריה שגרירות במוסקבה ושתי קונסוליות בסנקט פטרבורג וביקטרינבורג. לרוסיה יש שגרירות בבודפשט וקונסוליה כללית בדברצן.

שתי המדינות חברות מלאות במועצת אירופה ובארגון לביטחון ושיתוף פעולה באירופה.

## היסטוריה
### יחסי ממלכת הונגריה–האימפריה הרוסית
ממלכת הונגריה קיימה יחסים דיפלומטיים עם האימפריה הרוסית, בהיותה חלק מהאימפריה האוסטרית, ולאחר מכן חלק מהאימפריה האוסטרו-הונגרית. בשנת 1849 סייעה האימפריה הרוסית לאוסטריה בדיכוי המרד ההונגרי של 1848. במהלך מלחמת העולם הראשונה לחמו שתי המדינות זו בזו בקרבות החזית המזרחית.

### יחסי הונגריה–ברית המועצות
הרפובליקה העממית של הונגריה (*Magyar Népköztársaság*) הייתה שם המדינה הרשמי של הונגריה משנת 1949 עד 1989 בתקופת הקומוניזם בהנחיית ברית המועצות. בעקבות הכיבוש הסובייטי בהונגריה לאחר מלחמת העולם השנייה הקימו הסובייטים מערכת משטרתית שרדפה את האופוזיציה באמצעות כוח ישיר ותעמולה, בתקווה שזה יוביל לניצחון קומוניסטי בבחירות של 1946. למרות המאמצים הללו, המפלגה הקומוניסטית ההונגרית הגיעה למקום השלישי בבחירות, מה שהניע את הסובייטים לכפות ישירות ממשלת בובות בשנה שלאחר מכן. השנים הבאות הוקדשו לביסוס הכוח, תוך שימוש במשטרה החשאית ההונגרית לדיכוי האופוזיציה הפוליטית באמצעות הפחדה, האשמות שווא, כליאה ועינויים. הדיכוי הגרוע ביותר היה תחת שלטונו של מתיאש ראקושי. בעיצומו של שלטונו פיתח ראקושי פולחן אישיות חזק. Rákosi, המכונה "הרוצח הקירח", חיקה תוכניות פוליטיות וכלכליות סטליניסטיות, וכתוצאה מכך הונגריה חוותה את אחת הדיקטטורות הקשות באירופה. הוא תיאר את עצמו כ"תלמידו ההונגרי הטוב ביותר של סטלין" ו"תלמידו הטוב של סטלין". לאחר ש"הנאום הסודי" של ניקיטה חרושצ'וב הוקיע את פולחן אישיותו של סטלין, ראקושי הודח בסופו של דבר מהשלטון והוחלף על ידי הרפורמיסט אימרה נוג', שניסה להוציא את הונגריה מהגוש הסובייטי. זה הוביל למהפכה ההונגרית של 1956, שנמחצה באכזריות על ידי הסובייטים. לאחר דיכוי המהפכה, מינו הסובייטים את יאנוש קאדאר כמנהיג הונגריה. לאחר תקופה ראשונה של דיכוי נגד המהפכנים, יישם קאדאר צורה מתונה יותר של קומוניזם, שכונתה "קומוניזם גולאש". הוא שלט עד 1988, אז הורחק מהשלטון רגע לפני "המהפכה" שסיימה את הקומוניזם בהונגריה.

### יחסי הונגריה–הפדרציה הרוסית
מאז 1991, היחסים בין הונגריה לרוסיה השתפרו ללא הרף. בעקבות ההתערבות הצבאית הרוסית באוקראינה בשנת 2014, דחה ראש הממשלה ויקטור אורבן את הסנקציות הרוסיות למרות לחץ האיחוד האירופי.

בשנת 2017 ביקר ולדימיר פוטין בבודפשט כדי להיפגש עם אורבן כדי לדון בקשרים הדו צדדיים. כתגובה לתגובה להרעלת סרגיי ויוליה סקריפל בבריטניה, באפריל 2018, גורש אחד משגרירות הונגריה מרוסיה.

היחסים בין המדינות הושפעו מהצורך ההונגרי בגז מחצבים רוסי.

בעקבות הפלישה הרוסית לאוקראינה, הסכים אורבן להטיל סנקציות כלכליות אך סירב לאפשר העברת נשק קטלני לאוקראינה דרך ארצו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Just One Night

**Just One Night** (בעברית: **רק לילה אחד**) הוא אלבום האולפן הרביעי של זמרת הפופ האמריקאית סמנתה פוקס. האלבום יצא לאור ב-21 ביוני 1991, על ידי חברת התקליטים ג'ייב רקורדס. ב-23 ביולי 2012, יצא האלבום מחדש.

עם יציאתו נכנס האלבום אל המקום ה-53 במצעד האלבומים הקנדי.

## רקע והפקה
האלבום מכיל בתוכו שירים בסגנון הדאנס-פופ והפופ רוק, המשלבים בתוכו גם את הסגנון האורבני. המהדורה המחודשת של האלבום אשר יצאה ב-23 ביולי 2012, חולקה לשני תקליטורים, אשר הכילו בתוכם את שירי האלבום המקורי בגרסאות שונות.

כמה עשורים לאחר צאתו, הועלה האלבום לרשת הזרמת המדיה ספוטיפיי.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי סמנתה פוקס
קטגוריה:אלבומים באנגלית
קטגוריה:אלבומי חברת ג'ייב רקורדס
בוסטון פיצה

**בוסטון פיצה** (**BP**), הידועה גם כ**מסעדת הפיצה גורמה והספורט בר של בוסטון**, היא רשת מסעדות קנדית רב-לאומית, המחזיקה בזכיינות מיקומים בקנדה, ארצות הברית ומקסיקו.

## היסטוריה
בוסטון פיצה החלה את דרכה באדמונטון, אלברטה, ב-12 באוגוסט 1964, כאשר מהגר יווני, גוס אג'יורטיס, הקים את בוסטון פיצה ובית הספגטי. עד 1970 היו לבוסטון פיצה 17 סניפים במערב קנדה, 15 מהם בזכיינות.

אחד מהזכיינים הראשונים היה ג'ים טרליווינג, קצין המשטרה הרכובה המלכותית של קנדה. בשנת 1968 הוא הבחין בפופולריות הגוברת של בוסטון פיצה ורכש את הזכויות לפתיחת מסעדה בפנטיקטון, קולומביה הבריטית. בעודו בפנטיקטון, הוא פגש את ג'ורג' מלוויל, רואה חשבון. הוא שימש כיועץ העסקי של טרליווינג במשך ארבע שנים, ובשנת 1973 הפך לשותף העסקי של טרליווינג. במשך 10 שנים הם פתחו 16 מסעדות בקולומביה הבריטית.

בשנת 1983 רכשו טרליווינג ומלוויל את רשת פיצה בוסטון מרון קויל, שרכש את החברה מאג'יורטיס בשנת 1978. השניים חילקו 15 מהמסעדות שלהם לזכיינים אחרים, הסבו מסעדה אחת למסעדת הדרכה של חברות והתחילו לבסס מערכות ותקני הפעלה כדי לתקנן את פעילות החברה. בתחילת שנות השמונים, בוסטון פיצה התרחבה במזרח קנדה אך בסוף 1985 רובן, אם לא כל המסעדות באונטריו נסגרו. בשנת 1986 הפכה בוסטון פיצה לספקית הפיצה הרשמית של אקספו 86 בוונקובר.
עד 1995 גדלה הרשת ל-95 מסעדות במערב קנדה עם רווח של יותר מ-110 מיליון דולר קנדי. לאורך השנים הרבות המסעדות הפכו להצלחה, והוקמו יותר ברים ספורטיביים כחלק בלתי נפרד מהעסק.

בשנת 1997 נשכר מארק פצינדה להביא את הרשת לאזורים מזרחיים יותר של קנדה. ברגע שנפתח משרד מזרחי במיסיסוגה, נפתחה מסעדה אחרת באוטווה בספטמבר 1998. בהמשך פתחה החברה משרד אזורי בלאוואל, באפריל 2004. נכון לדצמבר 2012, פעילים בקנדה 348 סניפים של בוסטון פיצה, ומעל 40 בארצות הברית ובמקסיקו.

### בוסטונ'ס (Boston's)
בוסטונ'ס הייתה הגרסה האמריקאית והמקסיקנית של זיכיון בוסטון פיצה. בשנת 1998 הוקמה מטה אמריקני בדאלאס, טקסס. שמה של בוסטון פיצה שונה ל"מסעדת הפיצה גורמה והספורט בר של בוסטון". לבוסטונ'ס היו מעל ל-30 סניפים בארצות הברית ו-4 במקסיקו.

### מיתוג לקידום מכירות
כחלק מקמפיין פרסום שנוצר על ידי תקשורת ZIP, במהלך המחזור הראשון של פלייאוף סטנלי קאפ 2011, כאשר בוסטון ברואינס שיחקה במונטריאול קנדיאנס, החברה מיתגה מחדש את מיקומיה במונטריאול באופן זמני כ"מונטריאול פיצה". בסיבוב הגמר של הפלייאוף, כאשר הברואינס שיחקו בונקובר קנאקס, החברה מיתגה מחדש את מיקומיה בקולומביה הבריטית כ"ונקובר פיצה".

## מחלוקות מסחריות
בשנת 2002 פיצה בוסטון פתחה בתביעה נגד בוסטון מרקט בבית המשפט הפדרלי של קנדה בגין השימוש בסימן המסחרי במילה "בוסטון" בקנדה. להגנתה טענה בוסטון מרקט כי סימני המסחר של בוסטון פיצה אינם תקפים מכיוון שמתואר סגנון של פיצה מאזור ספציפי. המחלוקת נמשכה לאחר שבוסטון מרקט הפסיקה לפעול בקנדה בשנת 2004. הצדדים סיכמו את המחלוקת בשנת 2008 על פי הסכם לפיו בוסטון מרקט לא תשתמש במילים "בוסטון" או "בוסטון מרקט" בקנדה במשך חמש שנים למסעדות או למוצרי מזון או שתייה (למעט מוצרי מזון ארוזים מראש, אך לא כולל פיצה ולזניה). בוסטון מרקט הסכימה לא להשתמש בשום סימן מסחרי הכולל את המילים או הצירופים "בוסטון" ו"בוסטון פיצה" (למעט מקרים חריגים).

## קישורים חיצוניים

* 

## הערות שוליים

קטגוריה:רשתות מזון מהיר
קטגוריה:קנדה: תרבות
Greatest Hits (אלבום של סמנתה פוקס, 1992)

**Greatest Hits** (בעברית: **הלהיטים הגדולים**) הוא אלבום הלהיטים הראשון של זמרת הפופ האמריקאית סמנתה פוקס. אלבום הלהיטים יצא לאור בשנת 1992, על ידי חברת התקליטים ג'ייב רקורדס. ב-14 בדצמבר 2009, הוציאה פוקס את אלבום הלהיטים השני שלה, Greatest Hits.

האלבום כלל בתוכו את מיטב להיטיה של פוקס, מאז שנת 1986 ועד 1992.

## רקע והפקה
האלבום הופק על ידי טימי אלן, ג'ון אסטרופ, פרדי בולנד, רוב בולנד, ג'ון דייוויד, ג'ון דורנו, אדם פואסט, פול פורס, נייג'ל גרין, פיטר האריס, סטיב לאוול, רלף-רנה מואה, סטיב פאוור וסטוק אייטקן ווטרמן.

כמה עשורים לאחר צאתו, הועלה האלבום לרשת הזרמת המדיה ספוטיפיי.

## רשימת רצועות

## קישורים חיצוניים

## הערות שוליים

קטגוריה:אלבומי וידאו מ-1992
קטגוריה:אלבומי סמנתה פוקס
קטגוריה:אלבומי אוסף וידאו קליפים
קטגוריה:אלבומי אוסף באנגלית
קטגוריה:אלבומי חברת ג'ייב רקורדס
ראא"ל לה לובייר

**רואיאל אסוסיאסיון אתלטיק לוביירואז לה לובייר** (בצרפתית: **Royal Association Athlétique Louviéroise La Louvière)** (הידוע בקיצור: **ראא"ל לה לובייר**, בצרפתית: **RAAL La Louvière**) הוא מועדון כדורגל בלגי מהעיר לה לובייר ממחוז אנו. המועדון, שנוסד בשנת 2009 כתוצאה ממיזוג. נכון לעונת 2025\2026 משחק בליגת העל הבלגית.

## היסטוריה
**מועדון הספורט קואייה** נוסד בשנת 1919 והצטרף להתאחדות הכדורגל המלכותית הבלגית בשנת 1920.

בשנת 1945 שינה המועדון את שמו רשמית ל-**Amicale Cercle Sportif Couillet**. מספר שנים לאחר מכן, בשנת 1949, נוסד מועדון נוסף בקואייה, Union Sportive Couillet d'Amérique. בשנת 1956 הם הפכו למועדון אחד.

בעונת 2017/2018 סיימה הקבוצה במקום הראשון בליגה החמישית ועלתה לליגה הרביעית. בעונת 2023/2024, ראא"ל לה לובייר הבטיחה את עלייתה לליגה הבלגית השנייה בפעם הראשונה בתולדותיה.

בסיום עונת 2024/2025, לאחר שסיימה במקום השני בליגת המשנה, עלתה ראא"ל לה לובייר ליגה בפעם השנייה ברציפות. בכך הבטיחה את השתתפותה בליגת העל הבלגית, לראשונה בתולדותיה.

## סגל הקבוצה
; נכון ל-29 בספטמבר 2025

 (בהשאלה ממץ)

## קישורים חיצוניים

* 

## הערות שוליים

קטגוריה:קבוצות כדורגל שהוקמו ב-2009
קטגוריה:קבוצות כדורגל שהוקמו ב-1919
קטגוריה:קבוצות כדורגל בלגיות
החלום של רד

**החלום של רד** (באנגלית: **Red's Dream**) הוא סרט קצר אמריקאי בהנפשה ממוחשבת משנת 1987 שהופק על ידי חברת פיקסאר ובוים ונכתב על ידי ג'ון לאסיטר. בסרט הקצר, שבאורך ארבע דקות, מככב רד, חד-אופן בצבע אדום שחולם על מקום טוב יותר. הסרט הוא הסרט השני באנימציה ממוחשבת של פיקסאר בעקבות הסרט "לוקסו ג'וניור" שהופק בשנת 1986 גם בבימויו של ג'ון לאסיטר.

החלום של רד מוצג בצורה יותר חזקה מדמותו של לוקסו ג'וניור. הסרט נועד להפגין חידושים טכניים בתמונות. הסרט נוצר במחשב של החברה, אך בעקבות הגבלת הזיכרון של המחשב הסרט ננטש לטובת פרויקטים נוספים. שטח החברה הלך וגדל, וכתוצאה מכך לאסיטר וצוותו עבדו מחוץ למסדרון במהלך הייצור, שם לאסיטר ישן לפעמים ימים שלמים.

הסרט פורסם לראשונה בוועידת SIGGRAPH השנתית באנהיים ב-10 ביולי 1987, וזכה להתלהבות מצד משתתפיה. החלום של רד מעולם לא נקשר לסמל של פיקסאר, בניגוד להרבה סרטים אחרים של החברה. הסרט יצא לווידאו במסגרת "Tiny Toy Stories" בשנת 1996 והופץ באוסף הסרטים הקצרים של פיקסאר, חלק 1 בשנת 2007.

## עלילה
הסרט מתרחש בלילה גשום בו בחנות האופניים שוכב בפינה חד אופן אדום בשם רד. רד חולם להיות המופע המרכזי בקרקס, דבר המוצג בחלום בו הוא רוכב ליד ליצן קרקס. לאחר שהוא רוכב, ליצן הקרקס מתחיל בפעולת ג'אגלינג עם שלושה כדורים צבעוניים, אותם הוא מפיל בטעות, מה שגורם לחד האופן להתגלגל מתחתיו ולתפוס אותם. בסופו של דבר, הליצן זורק את אחד הכדורים מהבמה, ומניע את רד להחזיר אותו ללא התראה. לאחר שהבין שחד האופן שלו לא נמצא מתחת לרגליו, הליצן נופל מהקרקע ואחריו רד תופס את שני הכדורים האחרים ומתחיל ללהטט אותם למחיאות כפיים סוערות. כשהחלום מסתיים רד משתחווה לקהל, אך שהוא מבין שהוא עדיין בחנות האופניים הוא נכנס לדיכאון והופך לדומם שוב.

## הפקה
החלום של רד הוא הסרט הקצר השני שיצר אולפן האנימציה הממוחשבת, פיקסאר, בעקבות סרטו משנת 1986, לוקסו ג'וניור. לסרט הקצר הבא של החברה, שהיה אמור להיות מוצג בכנס SIGGRAPH בשנת 1987, רצה אדווין קאטמול שהצוות של פיקסאר יעשה סרט באנימציה ממוחשבת ב-Pixar Image Computer. לאסיטר החל לפתח את הסיפור על ליצן קרקס שעומד בבמה על ידי חד אופן משלו, ואילו ויליאם ריבס ואיבן פיסקה אוסטבי עבדו במקבל על הרעיות שלהם, אוסטבי רצה להנפיש אופניים וריבס עבד על יצירת תפאורה גשומה בעיר. בסופו של דבר השלושה שילבו את הרעיונות שלהם, דבר שהביא להתפתחות הסרט. הרעיון של חנות האופניים לתפאורה נוצר בהשארת אוסטבי, חובב אופניים ומתכנת גרפיקה בפיקסאר, שעבד על יצירת תמונות סטילס מורכבות של חנות אופניים. לאסיטר, ריבס ואוסטבי רצו לנסות ולהעניק לסרט מראה "אפל ומצוברח" מובהק בכך שהוא יתקיים בסביבה עירונית גשומה.

זמן קצר לאחר השלמת הסרט, ביקרו האנימטורים פרנק תומאס ואולי ג'ונסטון, שניים מתשעת האנימטורים המקוריים של וולט דיסני המכונים "תשעת הזקנים", באולפנים וצפו בסרט. לאחר הצפייה תומאס לחץ את ידו של לאסיטר ואמר לו "ג'ון, עשית את זה".

## הפצה
הסרט פורסם לראשונה בוועידת SIGGRAPH השנתית באנהיים ב-10 ביולי 1987, שם זכה להתלהבות מצד משתתפיה. בשנת 1996 הסרט יצא לווידאו במסגרת "Tiny Toy Stories", בנוסף הוא הופץ באוסף הסרטים הקצרים של פיקסאר, חלק 1 בשנת 2007.

## קישורים חיצוניים
* 

קטגוריה:סרטים קצרים של פיקסאר
קטגוריה:סרטי הנפשה אמריקאיים
קטגוריה:סרטי 1987
קטגוריה:סרטים קצרים מונפשים
מנג'רו

**מנג'רו** (באנגלית: **Manjaro**) היא הפצת לינוקס המתבססת על ההפצה Arch Linux. היא משתמשת במודל הפצה רציפה להפצתה ובמנהל חבילות הקרוי פקמן.

## סביבות שולחן עבודה
ניתן להשתמש בהפצה זו בסביבות שולחן עבודה רבות, ביניהן נמצאות בתמיכה רשמית שלושת ה"מהדורות הרשמיות" של ההפצה: מהדורת Xfce, מהדורת KDE ומהדורת GNOME.

מעבר לכך, יש גם גרסאות לא רשמיות שנקראות "מהדורות קהילה" וכמשתמע משמן הן נתמכות על ידי קהילת מפתחי ההפצה, והן כוללות גם סביבות עבודה נוספות, דוגמת שולחנות העבודה MATE, Cinnamon, Budgie, ואף מנהלי חלונות קלי-משקל דוגמת i3 או bspwm. שולחנות עבודה נוספים אפשר להוריד ממנהל החבילות.

## מאפיינים
הפצה זו אומנם מתבססת על Arch Linux, אך רוב כליה פותחו בגרסה ייחודית לה. עם זאת, ניתן להתקין ולהשתמש גם באלה של Arch Linux, ואף לגשת למאגרי התוכנה שלה (AUR).

הפצה זו כוללת הן ממשק התקנה גרפי והן אחד העושה שימוש בממשק שורת פקודה. בקשר לאחרון, הנקרא Manjaro Architect זהו קובץ התקנה המוריד את קובצי ההתקנה דרך האינטרנט ועל כן עדכני בקביעות ושוקל פחות מקבצי התקנה גרפית. הוא מאפשר לבחור מסביבות שולחן העבודה השונות, כולל אלו הלא רשמיות.

## גרסאות

## ראו גם
* Arch Linux
* אובונטו (לינוקס)
* פדורה (הפצת לינוקס)

## קישורים חיצוניים

* 

* [על ההפצה באתר [DistroWatch]]

## הערות שוליים

קטגוריה:הפצות של GNU/לינוקס
קטגוריה:מערכות הפעלה
פני דרדפול: עיר המלאכים

**פני דרדפול: עיר המלאכים** (באנגלית: **Penny Dreadful: City of Angels**) היא סדרת טלוויזיה אמריקאית שנוצרה על ידי היוצר ג'ון לוגן עבור רשת "שואוטיים". הסדרה, המהווה ספין אוף לסדרה "פני דרדפול", הוזמנה רשמית בנובמבר 2018, ועלילתה מתרחשת בלוס אנג'לס במהלך שנת 1938, זמן ומקום "שהושפעו עמוקות מהפולקלור המקסיקני-אמריקאי והמתח החברתי".

הסדרה עלתה לשידור ב-26 באפריל 2020.

## סקירת העלילה
הסדרה מתרחשת כמעט 40 שנה לאחר הסדרה המקורית, במהלך תקופת תור הזהב של הוליווד במהלך שנות ה-30. הסדרה מתרחשת בשנת 1938 בלוס אנג'לס, זמן ומקום "המושפעים עמוקות מהפולקלור המקסיקני-אמריקאי והמתח החברתי הגואה"; בזמן שחלק מהדמויות קשורות בקונפליקט עם האלוהות, סנטה מורטה, בעוד שאחרות קושרות ברית עם השטן. על הבלש טיאגו וגה מוטל לפתור מקרה רצח מזוויע שמסבך אותו בתולדותיה ועברה האפלים של לוס אנג'לס: "מבניית הכבישים המהירים הראשונים של העיר ומסורות הקשורים לפולקלור המקסיקני-אמריקאי, ועד לפעולות הריגול המסוכנות של הרייך השלישי ועליית הרדיו האוונגליסטי". בעודו מנסה לפתור את מקרה הרצח, טיאגו ומשפחתו נאלצים להיאבק עם כוחות אופל חזקים המאיימים לקרוע אותם.

## צוות השחקנים והדמויות
### ראשי
* נטלי דורמר - **מגדה**, שדה בעלת היכולת לשנות את צורתה ומראה החיצוני על פי רצונה.
* דניאל זובאטו - **טיאגו וגה**, הבלש המקסיקני-אמריקאי הראשון במשטרת לוס אנג'לס.
* ג'סיקה גרזה - **ג'וזפינה וגה**, אחותם הצעירה של טיאגו ומתיאו, שמחזיקה בכוחות על-טבעיים מבלי ידיעתה.
* ג'ונתן ניבס - **מתיאו וגה**, אחיו הצעיר של טיאגו.
* נייתן ליין - **לואיס מיצ'נר**, שוטר ותיק במשטרת לוס אנג'לס ושותפו של וגה.
* אדריאנה בראסה - **מריה וגה**, אמם של טיאגו, מתיאו וג'וזפינה והמטריארכית של משפחת וגה.
* רורי קיניר - **פיטר קראפט**, רופא ילדים גרמני וראש האיגוד הגרמני אמריקאי.
* קארי בישה - **האחות מולי**, שדרנית רדיו אוונגליסטי כריזמטית.
* מייקל גלדיס - **צ'רלטון טאונסנד**, ראש ועדת התחבורה של לוס אנג'לס וחבר במועצה המקומית.

### משני
* איימי מאדיגן - **אדליין פיניסטר**, אמה של מולי.
* ברנט ספיינר - **נד ונדרהוף**, פקד משטרת לוס אנג'לס והבוס של וגה ומיצ'נר.
* לין שיי - **דוטי מינטר**, ידידתו של מיצ'נר.
* לורנזה איצו - **סנטה מורטה**
* אדם רודריגז - **ראול וגה**
* תומאס קרצ'מן - **ריצ'רד גוס**, אדריכל גרמני.
* דומיניק שרווד - **קורט**, נהגו האישי של גוס.
* אית'ן פק - **הרמן אקרמן**, סגן שני האיגוד הגרמני אמריקאי.

## הפקה
צילומי הסדרה נערכו בלוס אנג'לס במהלך שנת 2019. הבמאי פאקו קאבזאס, שביים מספר פרקים בסדרה המקורית, כולל פרק הסיום שלה, ביים מספר פרקים.

## קישורים חיצוניים
* 

## הערות שוליים

קטגוריה:סדרות אימה אמריקאיות
קטגוריה:סדרות דרמה תקופתית אמריקאיות
קטגוריה:סדרות פנטזיה אמריקאיות
קטגוריה:מכשפות בקולנוע ובטלוויזיה
קטגוריה:סדרות דרמת אימה
קטגוריה:סדרות טלוויזיה אמריקאיות שעלו לשידור בשנת 2020
Lost Whispers

***Lost Whispers*** (מאנגלית: "**לחישות אבודות**") הוא אלבום אוסף של להקת הרוק האמריקאית אוונסנס. האלבום יצא לאור ב-9 בדצמבר 2016 על ידי חברת התקליטים קונקורד בייסיקל מיוזיק. האלבום הוא אוסף של בי-סיידים מנקודות שונות בקריירת הלהקה ושתי הקלטות חדשות: "Lost Whispers", הפתיח מסיבוב ההופעות של הלהקה ב-2009 וגרסה חדשה ל-"Even in Death", במקור מאלבום הדמו של הלהקה משנת 2000, Origin.

## רקע
מאז הוצאת אלבום האולפן השלישי של הלהקה בשנת 2011 וסיבוב ההופעות הנלווה לו (2011–2012), אוונסנס לקחו הפסקה של שלוש שנים ממוזיקה, שבמהלכה המשיך כל חבר להקה בפרויקטים משלו. באותה תקופה, הלהקה גם נפרדה מחברת התקליטים שליוותה אותה עוד מהאלבום הראשון של הלהקה, Wind-up Records. בנובמבר 2015, אוונסנס חזרו לבמה והופיעו בפסטיבל אוזפסט בטוקיו.

באותה תקופה הודיעה לי כי אין תוכניות עתידיות להקלטת חומר חדש עם הלהקה וכי הקבוצה רק תצא לסבבי הופעות ותחזור לקהל המעריצים שלה עם מופעים בשנה שלאחר מכן. בנוסף, אמרה לי כי התמקדה ביצירת מוזיקה כאמנית סולו וחקרה צד שלה שהוא שונה מעבודתה עם אוונסנס. בשנת 2016 נוספו תאריכים נוספים לסיבוב ההופעות שלהם עם הופעות המתקיימות בארצות הברית.

## התפתחות
ב-13 בספטמבר 2016 הודיעה הלהקה על הוצאת מארז תקליטורים ויניל תחת הכותרת The Ultimate Collection. הסט יצא ב-17 בפברואר 2017 על ידי חברת התקליטים קונקורד בייסיקל מיוזיק, הכולל את שלושת אלבומי האולפן של הלהקה: Fallen (2003), The Open Door (2006) ו-Evanescence (2011), את אלבום הדמו הראשון של הלהקה, Origin, את אלבום האוסף Lost Whispers וספרון בן 52 עמודים המכיל אמנות, מילים לשירים ותמונות. ב-9 בדצמבר 2016, Lost Whispers הועמד באופן עצמאי להזרמה ולהורדה בכמה פלטפורמות מוזיקה, כמו חנות ה-iTunes, ספוטיפיי ואנגאמי.

האלבום נפתח בשיר "Lost Whispers" ששימש במהלך סיבובי ההופעות של הלהקה בשנת 2009. השיר השני הוא עיבוד חוזר לשיר ותיק של הלהקה "Even in Death", במקור מאלבום הדמו שלהם, *[[Origin]]* (2000). איימי לי אמרה על הקלטת הגרסה המוחדשת לשיר: "זה באמת הרגיש כמו גאולה, כאילו שהשיר הזה באמת נגאל מכיוון שההקלטה המקורית לשיר היא לא הקלטה מהנה, אבל אני מאוד אוהבת את השיר הזה. זו הייתה חוויה יפה להיות מסוגלת לקחת את השיר ולחיות אותו עכשיו ולהעניק לו את הטיפול שהייתי נותנת לכל אחד מהשירים שלנו עם הכישורים שיש לי עכשיו. עכשיו אני מאוהבת בשיר הזה מחדש". השיר השלישי באלבום "Missing", נלקח מהאלבום החי הראשון של הלהקה Anywhere but Home (2004). השירים שנותרו הם כולם צדדי B, רצועות בונוס או שירים שלא נכנסו לאלבומים הקודמים שלהם. שני שירים הם שירים שהיו אמורים להיכנס לאלבום Fallen, שלושה שירים שהיו אמורים להיכנס לאלבום The Open Door וארבעה שירים שהם רצועות בונוס מהדורת הדלוקס של האלבום Evanescence; השירים מסודרים באופן כרונולוגי לאחר שלושת השירים הראשונים.

הגרסה המחודשת של "Even in Death" הועלתה בחשבון ה-YouTube הרשמי של הלהקה ב-16 בפברואר 2017.

## רשימת רצועות

## קישורים חיצוניים

## הערות שוליים

קטגוריה:אלבומי אוונסנס
קטגוריה:אלבומי אוסף באנגלית
קטגוריה:אלבומי רוק אלטרנטיבי
משפחת מנסון

**משפחת מנסון** (באנגלית: **Manson Family**) הייתה קומונה וכת מדברית, שפעלה בקליפורניה בסוף שנות השישים תחת הנהגתו של צ'ארלס מנסון.

## אודות הקבוצה
הקבוצה כללה כמאה מחסידיו של מנסון אשר חיו אורח חיים לא שגרתי תוך שימוש קבוע בסמי הזיה. מרבית חברי הקבוצה היו נשים צעירות ממעמד סוציו-אקונומי בינוני שהושפעו מתורתו של מנסון ונמשכו לתרבות ההיפית ולסגנון החיים הקומונלי.

מנסון שוחרר מהכלא ב-1967 לאחר שריצה מאסר בגין פשעים קטנים, והקבוצה עברה לסן פרנסיסקו ובהמשך לחווה נטושה בעמק סן פרננדו. לדברי חברת הקבוצה סוזן אטקינס, חברי הקבוצה האמינו שמנסון היה התגלמותו של ישוע וכי נבואותיו בנוגע למלחמת גזע אפוקליפטית היו נכונות.

### הרצח בבית שרון טייט

הקבוצה התפרסמה לאחר רצח השחקנית שרון טייט וארבעה אנשים נוספים ב-9 באוגוסט 1969. הרציחות בוצעו על ידי טקס ווטסון, סוזן אטקינס, לינדה קסביאן ופטרישה קרנווינקל. חברי הקבוצה היו אחראים גם למספר רציחות אחרות, תקיפות, פשעים קטנים וגנבות.

## ראו גם
* משפחת בנדר

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:דתות חדשות
קטגוריה:קומונות
קטגוריה:כתות אמריקאיות
קטגוריה:קליפורניה: היסטוריה
קטגוריה:ארצות הברית: חברה
טיבריוס השני קונסטנטינוס, קיסר האימפריה הביזנטית

**טיבריוס השני קונסטנטינוס** (520-582) (בלטינית: **Tiberius'Constantinus**, ביוונית ביזנטית: **Τιβέριος Κωνσταντῖνος**) היה קיסר האימפריה הביזנטית בין השנים 574 ל-582.
## חייו
טיבריוס עלה לשלטון כאשר הקיסר יוסטינוס השני, שחווה התמוטטות עצבים, הכריז עליו כקיסר החדש ואימץ אותו כבנו שלו. בשנת 578, יוסטינוס העניק לטיבריוס את התואר 'אוגוסטוס'. טיבריוס תואר כאדם נעים הליכות ורחום.

בימי שלטונו, מצבה של האימפריה היה קשה והקיסר טיבריוס הצליח בלהגן על האימפריה מהפרסים, אך סבל תבסות במלחמות נגד האווארים והסלאבים. הוא נפטר ביום 13 באוגוסט 582 וחתנו מאוריקיוס קיבל מידיו את השלטון. על פי ההיסטוריונים הביזנטיים מילותיו האחרונות של טיבריוס למאוריקיוס היו: "עשה את שלטונך תפארת לזיכרוני".
## גלריה

Ravenna, basilica di San Vitale (058).jpg|דמותו של ויטאליס הקדוש בבזיליקת סן ויטאלה, המודל לפניו של ויטאליס היה ככל הנראה טיבריוס השני
Tiberius II.jpg


## קישורים חיצוניים

* 
* 

## הערות שוליים

קטגוריה:קונסולים בקיסרות הרומית
קטגוריה:פלאביים
קטגוריה:קיסרי האימפריה הביזנטית
קטגוריה:ילידי 520
קטגוריה:נפטרים ב-582
21st Century Fox

**21st Century Fox** (בעברית: **פוקס המאה ה-21**) הוא אלבום האולפן החמישי של זמרת הפופ האמריקאית סמנתה פוקס. האלבום יצא לאור ב-6 באוקטובר 1997, על ידי חברת התקליטים איצ'יבן רקורדס. מתוך האלבום יצא השיר "Let Me Be Free" שזכה להצלחה נאה ברחבי העולם.

ב-AllMusic קיבל האלבום דירוג של שני כוכבי זהב מתוך חמישה בסך הכול.

## רקע והפקה
האלבום הופק על ידי קריס בונצ'י, אלכס טרימה ודלגדו, נוג + טופאל, איאן הורן, פטריק מקמהון, אנדראס ברוהן, טים 3 פרודקשנס, טום פרדריקס. האלבום מכיל בתוכו שירים בסגנון היורודאנס והפופ.

כמה עשורים לאחר צאתו, הועלה האלבום לרשת הזרמת המדיה ספוטיפיי.

## רשימת רצועות

## קישורים חיצוניים

## הערות שוליים

קטגוריה:אלבומי רמיקס מ-2002
קטגוריה:אלבומי סמנתה פוקס
קטגוריה:אלבומים באנגלית
קטגוריה:אלבומי אוסף באנגלית
קאמיל מיטשל

**קאמיל ג'יינקלייר מיטשל** (באנגלית: **Camille Janclaire Mitchell**; נולדה ב-1 במרץ 1954 בלוס אנג'לס, קליפורניה) היא במאית, תסריטאית, מפיקה ושחקנית תיאטרון וטלוויזיה אמריקאית-קנדית.

## ביוגרפיה
מיטשל נולדה במדינת קליפורניה שבארצות הברית וגדלה בקנדה. היא למדה דרמה בלונדון ובאוניברסיטת קולומביה הבריטית ולמדה בימוי סרטים תיעודיים באוניברסיטת קפילנו . יש לה תואר שני באמנות יפה  מאוניברסיטת לויולה מרימאונט .

## פרסים
מיטשל הועמדה שלוש פעמים לפרס ג'סי ריצ'רדסון  וזכתה פעם אחת על תפקידה בגילום הדמות אריאל במחזה "הסערה".

סרטיה הקצרים "*A Mother's Love"* ו-*"By The Fountain"* זיכו אותה במספר מועמדויות ופרסים בינלאומיים.

## פילמוגרפיה
### שחקנית

### במאית

### תסריטאית

### מפיקה

## קישורים חיצוניים

## הערות שוליים

קטגוריה:במאיות אמריקאיות
קטגוריה:במאים אמריקאים
קטגוריה:במאים קנדים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות קולנוע וטלוויזיה קנדיות
קטגוריה:שחקניות תיאטרון אמריקאיות
קטגוריה:שחקניות תיאטרון קנדיות
קטגוריה:אמריקאיות ממוצא קנדי
קטגוריה:בוגרות אוניברסיטת לויולה מרימאונט
קטגוריה:בוגרי אוניברסיטת לויולה מרימאונט
קטגוריה:אמריקאיות שנולדו ב-1954
קטגוריה:אמריקאים שנולדו ב-1954
Angel with an Attitude

**Angel with an Attitude** (בעברית: **מלאך עם גישה**) הוא אלבום האולפן השישי של זמרת הפופ האמריקאית סמנתה פוקס. האלבום יצא לאור ב-18 באוקטובר 2005, על ידי חברות התקליטים לה שאפל רקורדס ופוקס רקורדס.

עם יציאתו נכנס האלבום אל המקום ה-476 במצעד האלבומים האוסטרלי.

## רקע והפקה
אלבום זה הוא האלבום הראשון של פוקס אותו היא הפיקה בעצמה. חלק מהשירים אשר נכללו בו, נכתבו על ידה גם כן. בנוסף לכך, באלבום נכלל השיר "Touch Me 2007", שהוא גרסה מחודשת של השיר "".

כמה שנים לאחר צאתו, הועלה האלבום לרשת הזרמת המדיה ספוטיפיי.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי סמנתה פוקס
קטגוריה:אלבומים באנגלית
Greatest Hits (אלבום של סמנתה פוקס, 2009)

**Greatest Hits** (בעברית: **הלהיטים הגדולים**) הוא אלבום הלהיטים השני של זמרת הפופ האמריקאית סמנתה פוקס. אלבום הלהיטים יצא לאור ב-14 בדצמבר 2009, על ידי חברת התקליטים סוני מיוזיק אנטרטיינמנט.

האלבום כלל בתוכו את מיטב להיטיה של פוקס, מאז שנת 1986 ועד 2009.

## רקע והפקה
האלבום הופק על ידי מפיקים שונים, אשר עבדו עם פוקס במהלך הקריירה שלה. בשנת 1992 הוציאה פוקס את אלבום הלהיטים הראשון שלה Greatest Hits, אשר כלל בתוכו את מיטב להיטיה משנת 1986 עד שנת 1992.

כמה חודשים לאחר צאתו, הועלה האלבום לרשת הזרמת המדיה ספוטיפיי.

## רשימת רצועות

## קישורים חיצוניים

## הערות שוליים

קטגוריה:אלבומי סמנתה פוקס
קטגוריה:אלבומי אוסף באנגלית
קטגוריה:אלבומי חברת סוני מיוזיק אנטרטיינמנט
אלסנדרו ג'וליאני

**אלסנדרו ג'וליאני** (באנגלית: **Alessandro Juliani**; נולד ב-6 ביולי 1975 בוונקובר) הוא זמר, מדבב ושחקן קנדי המוכר בעיקר בשל תפקידו הטלוויזיוניים בגילום הדמויות פיליקס גיידה  ב"בטלסטאר גלקטיקה".

## ביוגרפיה
נולד לדונה וונג-ג'וליאני, ממוצא סיני, וג'ון ג'וליאני, ממוצא איטלקי. הוא בוגר תואר במוזיקה מאוניברסיטת מקגיל שבמונטריאול, ונשוי לשחקנית מג רו (Meg Roe).

## פילמוגרפיה
### סדרות טלוויזיה

### דיבוב

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:מוזיקאים קנדים
קטגוריה:מדבבים קנדים
קטגוריה:קנדים שנולדו ב-1975
מאוזר SP66

**מאוזר SP66** (בגרמנית: **Mauser SP66**) הוא רובה צלפים בריחי שיוצר על ידי חברת מאוזר הגרמנית.

## מבנה

ה-SP66 נועד הן לצליפה ספורטיבית והן לשימוש טקטי בידי כוחות משטרה וצבא. מנגנון הירי הוא בריח מסתובב ידני, המאפשר ירי בבודדות בלבד. הרובה אינו כולל כוונות ברזל אך ניתן לדגם אותו בכוונת טלסקופית. הרובה הוא בעל ארגונומיה טובה (בין השאר הוא כולל קת מעץ מתכוונת הניתנת להתאמה הן בתמוכת הלחי ואורך עקב הקת) ונחשב לנוח ליורה. הרובה הוא בעל "קנה צף" (free-floating) ונחשב למדויק ביותר, הוא בעל דיוק של 0.5 דקת קשת.

## שימוש
ה-SP66 שירת בכוחות הביטחון של ישראל, בבית הספר ללוחמה בטרור וביחידות מיוחדות כמו המסתערבים ושייטת 13 וזאת בשל דיוקו הרב. הוא נכנס לשירות בשנת 1976 ויצא משירות ב-1996 אז הוחלף לטובת המאוזר 86SR המתקדם יותר. מאחר שעסקת הרכש שבוצעה הייתה חד-פעמית, כל רובה שיצא משימוש עקב בלאי או תקלה נותר ללא תחליף.

## קישורים חיצוניים

* מאוזר SP66 באתר Sniper Central
* 

## הערות שוליים

קטגוריה:רובי צלפים גרמניים
קטגוריה:רובים בריחיים
קטגוריה:נשק קל גרמני
ג'יימס מרסטרס

**ג'יימס וסלי מרסטרס** (באנגלית: **James Wesley Marsters**; נולד ב-20 באוגוסט 1962 בגרינוויל, קליפורניה) הוא שחקן, מדבב ומוזיקאי אמריקני. התפרסם בדמות ספייק הערפד  בסדרות "באפי ציידת הערפדים" ו"אנג'ל".

## ביוגרפיה
מרסטרס נולד לאם עובדת סוציאלית ואב כומר. הוא גדל עם אחיו ואחותו במודסטו, שם שיחק לראשונה בכיתה ד' בתפקיד איה בהצגה "פו הדב" ולמד תיאטרון בתיכון גרייס דייוויס , בו השתתף בהצגות ומחזות זמר.

למד בקונסרבטוריון במכללת אלן הנקוק  בסנטה מריה. לאחר מכן עבר לניו יורק ולמד שנתיים בבית הספר ג'וליארד.

## פילמוגרפיה
### קולנוע

### טלוויזיה

### דיבוב

## קישורים חיצוניים

* 

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:מוזיקאים אמריקאים
קטגוריה:בוגרי בית הספר ג'וליארד
קטגוריה:אמריקאים שנולדו ב-1962
קטגוריה:זוכי פרס סאטורן לשחקן משנה בטלוויזיה
אוד (מיתולוגיה נורדית)

**אוד** או **אודר** (בנורדית עתיקה: **Óð** או **Óðr**) הוא ישות במיתולוגיה הנורדית הקשורה לאלה פריה. מחזור העולם והאדה הפרוזאית, ששניהים נכתבו על ידי סנורי סטורלסון, מתארים את אוד כבעלה של פריה ואבי בתה הנוס (Hnoss). מחזור העולם גם מוסיף שלזוג הייתה בת נוספת, גרסמי (Gersemi, משמעות שני השמות בנורדית עתיקה היא "אוצר"). על אוד גם מסופר באדה הפואטית, שליקטה במאה ה-13 מקורות מוקדמים יותר. בקרב חוקרים כיום השערה נפוצה על מהותו של אוד היא שהיא קשורה לאודין ושהוא בעצם גילום והאנשה כלשהי שלו, בגלל הדמיון ביניהם. 

## אטימולוגיה
יכול להיות ששם העצם óðr בנורדית עתיקה הוא המקור לשם האל Óðinn, ומשמעותו דעת, רוח, נשמה. בנוסף משמעות óðr יכולה להיות שיר (בשני המובנים) והשראה, והמילה קשורה ל"בעלות". המילה התפתחה מפרוטו-גרמאנית וקשורה למילים גותיות, גרמניות עיליות עתיקות (גרמניות עתיקות) ואנגליות עתיקות שמשמעותן "געשני, אחוז", "זעם, טירוף", "זעם, כלבת" ו"שיר, זעקה, קול, רהיטות".

משמעות המילים הללו יכולה להצביע על התפקידים השונים שלאוד או אודין היו במיתולוגיה הנורדית ובמיתולוגיות הקשורות אליהן.

המילה בסופו של דבר מגיעה מפרוטו-הודו-אירופאיות, מילה ששורשה מופיע גם במילה בלטינית ובמילה בסנסקריט.

קטגוריה:מיתולוגיה נורדית
רכבת נושאת רכב

[ממוזער|בתוך רכבת נושאת רכב לטווח קצר שעוברת מתחת ל[תעלת למאנש שבין צרפת לבריטניה.]]
**רכבת נושאת רכב** או **מוטורייל** (באנגלית: **motorail**) היא רכבת נוסעים המאפשרת לנוסעים להעלות את רכביהם יחד איתם לנסיעה. הנוסעים נוסעים בקרונות נוסעים רגילים (או בקרונות שינה בנסיעות ארוכות יותר) והרכבים מועמסים על קרונות משא, לרוב באותה רכבת.

קיימות רכבות נושאות המיועדות למרחקים קצרים שבהם נשארים בעלי הרכבים בתוך רכבם ואינם יורדים אל הרכבת; רכבות אלו נקראות "Car shuttle train", שפירושו "רכבת הסעים". אלו נפוצות בעיקר במעבר מעל או מתחת נהרות ומצרים כמו מנהרת תעלת למאנש שבמנהרה תחתיה פועל שירות העברת כלי רכב בתשלום.

סוג שני של רכבות אלו מכונה "Car-carrying train". אלו משמשות לנסיעות ארוכות וכוללות קרונות נוסעים ולעיתים אף קרונות שינה.

## קישורים חיצוניים

## הערות שוליים

קטגוריה:רכבות לפי סוג
שאנדור ראדו (שחקן)

**שַאנְדוֹר רַאדוֹ** (בהונגרית: **Radó Sándor}**; נולד ב:רחיב, שבאוקראינה ב-3 במאי 1891 – נרצח בבודפשט, בדצמבר 1944. היה שחקן תיאטרון, וקומיקאי יהודי הונגרי שנולד באזור זקרפטיה (אז האימפריה האוסטרו-הונגרית, כיום אוקראינה). נרצח בשואה.

## קורות חיים
ראדו החל את הקריירה שלו בתיאטרון הילדים של ז'יגמונד פלד ובמקביל למד בבית הספר הלאומי האקדמיה למשחק. הופיע לראשונה על הבמה עם שאנדור קרמר בשנת 1908. אחר כך עבר לסובוטיצה (סרביה) בשנת 1909, ובשנים 1910־1912 שיחק בקברט בונבונייר באוראדיה שבהונגריה (כיום רומניה). מאותו זמן היו תחנות רבות בחייו המקצועיים, רובן ככולן בהונגריה: מועדון הלילה טרוקדרו בודפשט (1912-1913), קברט אפולו (1915), הגרניום (1919), אמקה (1921-1923), טרוקדרו החדש (1922), פאון (1923), תוכי (1924). במהלך חייו היה חבר במספר רב של תיאטראות: שדרת אנדראשי (1925–1933), תיאטרון האופרטה של בודפשט (1927–1930), קברט ניו יורק (1930- 31), תיאטרון הקומדיה של בודפשט (1934-1938) והווריאטי הקמרי (1940). בשל החוק היהודי השני הוא הורשה לשחק משנת 1940 רק במסגרת הפעילות של אומיקה - ההתאחדות הלאומית היהודית-הונגרית לחינוך. בשנת 1944 היה קורבן לטרור של אנשי מפלגת צלב החץ ונרצח על ידם.

## תפקידיו החשובים
* חיילי הקיסר Szedlacsek (Földes I.: A császár katonái)
* אני ואחי הקטן Komor (Eisemann M.: Én és a kisöcsém)
* מימי Mixer (Fényes Sz.: Mimi)

## ספרו
* נא לצחוק! Tessék nevetni! (Faragó Imre ny., Budapest, 1942)

## לקריאה נוספת
* הלקסיקון לאומנות הבמה. Magyar színházművészeti lexikon
* המוזאון לספרות על שם פטפי. Petőfi Irodalmi Múzeum

## קישורים חיצוניים

## הערות שוליים

קטגוריה:קומיקאים יהודים הונגרים
קטגוריה:שחקני תיאטרון יהודים הונגרים
קטגוריה:יהודים בשואה: הונגריה
קטגוריה:שחקני קולנוע וטלוויזיה יהודים הונגרים
קטגוריה:יהודים מרוסיה הקרפטית
קטגוריה:שחקנים שנספו בשואה
קטגוריה:משתתפי פעילות האומנות אומיקה
קטגוריה:הונגרים שנולדו ב-1891
קטגוריה:הונגרים שנפטרו ב-1944
Baccara

***Baccara*** (בעברית: "**באקארה**") הוא אלבום האולפן הראשון של צמד זמרות הפופ הספרדיות באקארה. האלבום יצא לאור ב-21 באוקטובר 1977, על ידי חברת התקליטים RCA רקורדס. מתוך האלבום יצא השיר "Yes Sir, I Can Boogie" שזכה להצלחה בינלאומית, כאשר הפך לאחד מעשרת השירים הנמכרים ביותר בכל הזמנים.

עם יציאתו, נכנס האלבום אל המקום הראשון במצעדי האלבומים שבפינלנד, נורווגיה ושווייץ.

## רקע והפקה
האלבום הופק על ידי רולף סוג'ה, ושיריו נכתבו על ידי פזמונאים שונים, בהם, פרנק דוסטל, אגוסטין לארה וג'ון אובראיין-דוקר. באתר האינטרנט AllMusic, סקרו את האלבום בחיוב, תוך שהעניקו לו ציון שלושה שלושה כוכבי זהב מתוך חמישה.

בשוודיה נמכר האלבום בכ-322,000 עותקים, מה שהופך אותו לאחד מהאלבומים הנמכרים ביותר בכל הזמנים במדינה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי באקארה
קטגוריה:אלבומי בכורה מ-1977
מחוז אל-ג'וף

**אל-ג'וף** (בערבית: **منطقة الجوف**) הוא מחוז בצפון ערב הסעודית. המחוז משתרע על פני 87,218 קמ"ר ולפי מפקד האוכלוסין האחרון משנת 2022, התגוררו בו 595,822 בני אדם. בירת המחוז היא העיר סכאכא. בקרבת הבירה פועל נמל התעופה אל-ג'וף.

המחוז גובל בירדן מצידו המערבי.

## חלוקה מנהלית
מחוז אל-ג'וף ל-4 נפות:

## קישורים חיצוניים

* 

## הערות שוליים

אל-ג'וף
אורי דאובה

**אורי דאובה** (נולד ב-1982) הוא קצין בצה"ל בדרגת תת-אלוף, המשמש ראש מטה פיקוד הצפון. לפני כן, שימש מפקד עוצבת ברעם, מפקד חטיבה 226, קצין אג"ם של עוצבת האש ומפקד גדס"ר צנחנים.

## ביוגרפיה
דאובה נולד גדל וגר בקיבוץ עין צורים. עם גיוסו לצה"ל בשנת 2001, התנדב לצנחנים ושובץ בגדוד 890. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 890 ומונה למפקד מחלקה והוביל אותה בלחימה כנגד הטרור הפלסטיני באינתיפאדה השנייה. בהמשך מונה למפקד פלוגה בגדוד ולחם במלחמת לבנון השנייה. בין השנים 2009–2011 שימש כמפקד פלנ"ט צנחנים ובהמשך לחם במבצע צוק איתן. בשנים 2015–2017 שימש מפקד גדס"ר צנחנים. לאחר מכן שימש כקצין אג"ם של עוצבת האש. באוגוסט 2019 מונה למפקד חטיבה 226.

ב-27 ביולי 2022 מונה למפקד עוצבת ברעם (חטיבה 300) ופיקד עליה במהלך מלחמת חרבות ברזל. ב-5 בספטמבר 2024 סיים את תפקידו כמפקד חטיבה 300 ויצא ללימודים במכללה לביטחון לאומי.

ב-22 בנובמבר 2024 הוכרז כי דאובה ימונה לראש מטה פיקוד הצפון ויועלה לדרגת תת-אלוף. דאובה נכנס לתפקיד במרץ 2025.

שלושת אחיו גם הם קצינים: חנוך דאובה, קצין שריון בדרגת אל"ם, כיהן כמפקד חטיבת קרייתי ובעל עיטור העוז. ניב דאובה קצין בדרגת אל"ם המשמש מפקד חטיבת קרייתי. ועידן דאובה קצין בדרגת רס"ן.

## חיים אישיים
דאובה נשוי ואב לארבעה. בעל תואר ראשון ושני במדעי המדינה מאוניברסיטת חיפה.

## קישורים חיצוניים

* 

## הערות שוליים

קטגוריה:תתי-אלופים בצה"ל
קטגוריה:ראשי מטה פיקוד הצפון
קטגוריה:מפקדי חטיבה 226
קטגוריה:מפקדי עוצבת ברעם
קטגוריה:מפקדי גדס"ר צנחנים
קטגוריה:מפקדי חטיבות במלחמת חרבות ברזל
קטגוריה:מפקדי פלוגות במלחמת לבנון השנייה
קטגוריה:בוגרי אוניברסיטת חיפה
קטגוריה:עין צורים: אישים
קטגוריה:ישראלים שנולדו ב-1982